เอสซีบีนิมนต์ เจ้าคุณธงชัย มาปัดรังควาน ตร.จ่อจับเพิ่ม
เผยตำรวจจ่อออกหมายจับผู้เกี่ยวข้องเพิ่มเติมอีก 3-4 รายทั้งในส่วนของบุคคลและนิติบุคคล ขณะที่ ศานิตย์ มหถาวร รรท.ผบช.น.ระบุยังไม่มีหลักฐานเอาผิดกับธนาคารไทยพาณิชย์ฐานประมาทร่วม ด้าน ผอ.สำนักความปลอดภัยแรงงาน ล้อมคอกเร่งจัดทำคู่มือการใช้งานระบบป้องกันอัคคีภัยแบบต่างๆ ให้เสร็จใน 15 วัน ส่วนที่,กรณีมีผู้เสียชีวิต 8 ราย ภายในห้องมั่นคงนิติกรรมหลักประกันและบริหารหลักประกัน ของธนาคารไทยพาณิชย์ สำนักรัชโยธิน หลังระบบดับเพลิง ปล่อยก๊าซไล่ออกซิเจนออกหมดจนทำให้เกิดเหตุสลด ต่อมาตำรวจ สน.พหลโยธิน ออกหมายจับ 2 ผู้บริหารบริษัทเมก้า แพลนเน็ต จำกัด ในข้อหากระทำการโดยประมาทเป็นเหตุให้ผู้อื่นถึงแก่ความตายและได้รับอันตรายแก่กาย ก่อนศาลให้ประกันตัว ขณะที่พล.ต.ท.ศานิตย์ มหถาวร รรท.ผบช.น. เผย อยู่ระหว่างรวบรวมหลักฐานเตรียมออกหมายจับผู้เกี่ยวข้องอีกหลายราย,ความคืบหน้าเมื่อเวลา 11.00 น. วันที่ 16 มี.ค. พล.ต.อ.จักรทิพย์ ชัยจินดา ผบ.ตร. กล่าวว่า ขณะนี้ผู้ต้องหาที่ถูกออกหมายจับทั้ง 2 รายได้เข้ามามอบตัวแล้ว ส่วนจะดำเนินการออกหมายจับผู้เกี่ยวข้องเพิ่มเติมได้หรือไม่นั้นอยู่ที่พยานและหลักฐานว่าจะเชื่อมโยงไปถึงผู้ใด อาจต้องเรียกบริษัทรักษาความปลอดภัย รวมถึงทุกบริษัทที่เกี่ยวข้อง มาสอบปากคำเพิ่ม ขณะนี้สอบพยานไปแล้ว 16 ปาก จาก 20 ปาก ส่วนจะมีพนักงานธนาคารเกี่ยวข้องกับความผิดฐานมีความบกพร่องหรือไม่ ต้องรอผลการตรวจสอบอีกครั้ง เหตุการณ์ที่เกิดขึ้นถือเป็นอุทาหรณ์ให้มีการเข้มงวดในการตรวจสอบมาตรการความปลอดภัยให้มากขึ้น เมื่อมีเหตุจะสามารถดำเนินการตามมาตรฐานได้หรือไม่ ขณะเดียวกัน พล.ต.ต.เจริญ ศรีศศลักษณ์ ผบก.น. 2 เดินทางไปที่บริษัทรักษาความปลอดภัยเพื่อหาข้อมูลเพิ่มว่ามีส่วนบกพร่องจนทำให้เกิดเหตุดังกล่าวหรือไม่,ต่อมาเวลา 15.10 น. พล.ต.ท.ศานิตย์ มหถาวร รรท.ผบช.น. เดินทางมาประชุมและตรวจสอบหลักฐาน ในคดีดังกล่าวเพิ่มเติมที่ สน.พหลโยธิน ก่อนเปิดเผยว่า ขณะนี้ได้สั่งการให้ ผบก.น. 2 ตั้งคณะกรรมการสืบสวนสอบสวนเพื่อเร่งรัดคดี พนักงานสอบสวนอยู่ระหว่างสอบปากคำพนักงานธนาคารไทยพาณิชย์เพิ่มเติม หลังพบข้อมูลว่าบริษัทเมก้า แพลนเน็ต จำกัด ที่ถูกว่าจ้างให้เปลี่ยนระบบป้องกันอัคคีภัยได้จ้างผู้รับเหมาช่วงต่อประมาณ 3 บริษัท ต้องตรวจสอบว่าบริษัทที่ได้รับการว่าจ้างต่อนั้นมีมาตรฐานความปลอดภัยหรือไม่ พร้อมตรวจสอบรายละเอียดในสัญญา ระหว่างธนาคารไทยพาณิชย์กับบริษัทเมก้าฯ ที่มีประมาณ 27 หน้า ระบุไว้หากว่าจ้างบริษัทรับช่วงต่อ ต้องได้รับความยินยอมจากธนาคาร ต้องพิจารณารายละเอียดส่วนนี้ให้ชัดเจนก่อน กรณีบริษัทเมก้าฯ แถลงข่าวต่อสื่อมวลชนเมื่อช่วงเช้าที่ผ่านมาว่าเป็นผู้เข้าไปเปลี่ยนระบบป้องกันอัคคีภัยจากเดิมระบบไพโรเจนเป็นไนโตรเจน ถือเป็นสิทธิที่สามารถกระทำ ได้ เบื้องต้นพบธนาคารติดตั้งระบบไพโรเจนมานาน กว่า 10 ปีแล้ว,พล.ต.ท.ศานิตย์เปิดเผยต่ออีกว่า ขณะนี้ยังไม่มีหลักฐานที่จะดำเนินคดีกับธนาคารไทยพาณิชย์ฐานประมาทร่วมได้ ยืนยันตำรวจดำเนินคดีโดยยึดถือ ตามพยานหลักฐานให้ชัดเจนและแน่นหนาก่อนขอศาลออกหมายจับผู้เกี่ยวข้อง ทั้งบุคคลและนิติบุคคล คาดจะมีการขอศาลออกหมายจับเพิ่มในเร็ววัน อยู่ระหว่างสอบสวนคนกลางหรือวิศวกรรมผู้เชี่ยวชาญระบบไพโรเจนและไนโตรเจนว่ามีการทำงานและมาตรการรักษาความปลอดภัยอย่างไรเพื่อนำไปประกอบสำนวนการสอบสวน ในส่วนของการปิดระบบก่อนคนงานจะเข้าไปทำงานนั้นเป็นหน้าที่ของบริษัทเมก้าฯ ที่ต้องดูแลประสานงานกับทางธนาคาร เพราะได้รับการว่าจ้างแล้วก็ควรที่จะตรวจ สอบก่อนทุกครั้ง ทั้งนี้ต้องตรวจสอบสัญญาอย่างละเอียดอีกครั้งหนึ่งเพื่อความเป็นธรรมกับทุกฝ่าย,หลังตรวจสอบจุดเกิดเหตุเพิ่มเติมในวันนี้ พบหลักฐานสำคัญสามารถเชื่อมโยงคำให้การของพยาน อาทิ การขุดเจาะพื้นที่ ขณะเกิดเหตุมีสัญญาณเตือนภัยดังขึ้น 2-3 นาทีเพื่อให้อพยพคนออก แต่คนงานส่วนใหญ่ก็ยังไม่ทำตามข้อปฏิบัติตามมาตรการรักษาความปลอดภัย เรื่องนี้ต้องมีผู้รับผิดชอบแน่นอน พล.ต.ท.ศานิตย์กล่าว มีรายงานว่า ขณะนี้ตำรวจชุดสอบสวนในคดีนี้เตรียมรวบรวมพยานหลักฐานขอศาลออกหมายจับผู้ต้องเพิ่มเติมอีกประมาณ 3-4 ราย มีทั้งฐานะเป็นนิติบุคคลและบุคคลก่อนหน้านี้เมื่อช่วงเช้า ที่บริษัทเมก้า แพลนเน็ต จำกัด จ.ปทุมธานี นายณพงษ์ สุขสงวน ประธานกรรมการ บริษัทฯและนายอดิศร โฟดา กรรมการผู้มีอำนาจลงนามของบริษัทฯ ที่ตกเป็นผู้ต้องหาในความผิดข้อหากระทำโดยประมาทเป็นเหตุให้ผู้อื่นถึงแก่ความตาย ได้รับอันตรายแก่กายและได้รับอันตรายสาหัส ตั้งโต๊ะแถลงข่าวว่า ขอแสดงความเสียใจกับเหตุการณ์ที่เกิดขึ้นพร้อมแสดงความรับผิดชอบ กรณีผู้เสียชีวิตจะให้ความช่วยเหลือรายละ 150,000 บาท ส่วนผู้บาดเจ็บจะดูแลเรื่องการรักษาพยาบาล พร้อมให้เงินช่วยเหลือรายละ 50,000 บาท ยืนยันบริษัท ติดตั้งระบบไนโตรเจน ไม่ใช่ระบบอื่นตามที่มีข่าว คลาดเคลื่อน ทั้งคู่ไม่ขอตอบคำถามเกี่ยวกับรายละเอียดของระบบ ตอบเพียงว่าอยู่ในรูปคดีไม่สามารถเปิดเผยได้,นายอำนวย ภู่ระหงษ์ ผู้อำนวยการสำนักความปลอดภัยแรงงาน กรมสวัสดิการและคุ้มครองแรงงาน กระทรวงแรงงาน กล่าวหลังการหารือกับบริษัทผู้ติดตั้งระบบป้องกันอัคคีภัย แบบไพโรเจนและไนโตรเจน รวมทั้งระบบอื่นๆประมาณ 3-4 บริษัท แต่ไม่มีตัวแทนจากบริษัทเมก้า แพลนเน็ตเข้าร่วม ว่า ขอความร่วมมือให้บริษัทต่างๆ รวบรวมข้อมูลเชิงเทคนิคเพื่อวางมาตรการป้องกันไม่ให้เกิดเหตุซ้ำ กรณีคนงานเข้าไปเปลี่ยนระบบดับเพลิงไพโรเจน จนเกิดอุบัติเหตุ เตรียมออกหนังสือและทำคู่มือการใช้งานระบบป้องกันอัคคีภัยแบบต่างๆ อาทิ ไพโรเจน ไนโตรเจน รวมถึงการปฏิบัติงานเวลาติดตั้งหรือปรับปรุงให้ทุกฝ่ายที่เกี่ยวข้องรับทราบ ตามขั้นตอนกฎหมายส่งเสริมความปลอดภัย อาชีวอนามัยและสภาพแวดล้อมการทำงาน ปี 2554 คู่มือนี้จะให้แล้วเสร็จภายใน 15 วัน เริ่มจากระบบไพโรเจนก่อน รวมทั้งจะตรวจสอบทดสอบระบบอัคคีภัยของอาคารและต้องมีแผนฉุกเฉินรองรับความขัดข้องจากการติดตั้งหรือปรับปรุงระบบป้องกันอัคคีภัย กรมสวัสดิการและคุ้มครองแรงงานเตรียมสุ่มตรวจระบบป้องกันอัคคีภัยตามอาคารต่างๆ ว่าได้มาตรฐานหรือไม่ หากไม่ได้มาตรฐานต้องสั่งปรับปรุง,น.ส.ปรียานันท์ ลิขิตศานต์ ผู้เชี่ยวชาญเฉพาะด้านความปลอดภัยแรงงาน กล่าวว่า ประสานให้เจ้าหน้าที่สำนักงานสวัสดิการและคุ้มครองแรงงานกรุงเทพมหานคร พื้นที่ 2 และศูนย์ความปลอดภัยแรงงานเขต 12 ไปตรวจสอบข้อเท็จจริง ว่าธนาคารไทยพาณิชย์ บริษัทเมก้า แพลนเน็ต จำกัด และบริษัทรับช่วง ปฏิบัติตามขั้นตอนความปลอดภัย ทั้งหมด 3 ขั้นตอนหรือไม่ ประกอบด้วย 1.ก่อนปฏิบัติงานต้องชี้แจงให้ผู้ปฏิบัติงานทราบถึงข้อระมัดระวัง การตัดระบบเพื่อความปลอดภัยหรือไม่ 2.ระหว่างปฏิบัติงาน ทำตามแผนความปลอดภัยหรือไม่ และ 3. มีแผนช่วยเหลือกรณีเกิดเหตุฉุกเฉินหรือไม่ โดยจะเชิญตัวแทนบริษัทเมก้าฯ มาชี้แจงข้อเท็จจริงที่สำนักงานสวัสดิการฯ กรุงเทพมหานครพื้นที่ 2 เขตจตุจักร ในวันที่ 17 มี.ค. หากพบว่าทุกฝ่ายที่เกี่ยวข้องไม่ได้ปฏิบัติตามกฎหมายความปลอดภัยฯ ม.14 โดยนายจ้างต้องแจ้งให้ลูกจ้างทราบถึงอันตรายที่อาจเกิดขึ้นจากการทำงานและแจกคู่มือปฏิบัติงานให้ลูกจ้างทุกคนก่อนปฏิบัติงาน ม.16 นายจ้างต้องให้หัวหน้างานและลูกจ้างเข้ารับการอบรมด้านความปลอดภัยในการทำงาน และ ม.34 กรณีที่สถานประกอบกิจการใดเกิดอุบัติภัยร้ายแรง หรือลูกจ้างประสบอันตรายจากการทำงาน ให้แจ้งภายใน 7 วัน มีโทษจำคุกไม่เกิน 1 ปี ปรับไม่เกิน 4 แสนบาท หรือทั้งจำทั้งปรับ,ผู้สื่อข่าวรายงานว่า สายวันเดียวกัน ที่ธนาคารไทยพาณิชย์ สำนักรัชโยธิน ผู้บริหารระดับสูงของธนาคาร นิมนต์ พระพรหมมังคลาจารย์ หรือเจ้าคุณธงชัย ผู้ช่วยเจ้าอาวาสวัดไตรมิตรวิทยารามวรวิหาร มาประพรมน้ำมนต์ เพื่อสร้างขวัญกำลังใจให้แก่พนักงาน หลังเกิดเหตุสลด โดยมีผู้บริหารระดับสูงของธนาคารพาณิชย์เข้าร่วม อาทิ นายอานันท์ ปัน- ยารชุน นายกกรรมการ นายวิชิต สุรพงษ์ชัย ประธานกรรมการบริหาร นายอาทิตย์ นันทวิทยา ประธานเจ้าหน้าที่บริหารและรองประธานกรรมการบริหาร รวมทั้งนายญนน์ โภคทรัพย์ กรรมการผู้จัดการใหญ่
ธนาคารไทยพาณิชย์ สำนักรัชโยธิน ผู้บริหารธนาคารนิมนต์พระพรหมมังคลาจารย์หรือเจ้าคุณธงชัย ผู้ช่วยเจ้าอาวาสวัดไตรมิตรวิทยารามวรวิหาร มาประพรมน้ำมนต์ เพื่อสร้างขวัญกำลังใจให้แก่พนักงาน
ข่าวหน้า1,ธนาคารไทยพาณิชย์,เอสซีบีปาร์ค,นิมนต์พระพรหมมังคลาจารย์,เจ้าคุณธงชัย,วัดไตรมิตรวิทยารามวรวิหาร,นิมนต์เจ้าคุณธงชัย,ปัดรังควาน,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ